অলিম্পিক ক্রীড়া প্রতিযোগিতা
অলিম্পিক ক্রীড়া প্রতিযোগিতা বা অলিম্পিক গেমস ( "ঝোজোলাঁপিক")) হল একটি আন্তর্জাতিক ক্রীড়া প্রতিযোগিতা যেখানে গ্রীষ্মকালীন এবং শীতকালীন অনুষ্ঠানে বিভিন্ন দেশের প্রতিযোগীরা বিভিন্ন ধরনের খেলায় অংশগ্রহন করে। দুইশতাধিক দেশের অংশগ্রহণে মুখরিত এই অলিম্পিক গেমস বিশ্বের সর্ববৃহৎ এবং সর্বোচ্চ সম্মানজনক প্রতিযোগিতা হিসেবে বিবেচিত হয়ে থাকে। অলিম্পিক গেমস প্রত্যেক চার বছর পর পর অনুষ্ঠিত হয়ে থাকে। এর দুটো প্রকরন গ্রীষ্ম এবং শীতকালীন প্রতিযোগিতা প্রত্যেক দুই বছর পর পর হয়ে থাকে, যার অর্থ দাঁড়ায় প্রায় প্রত্যেক দুই বছর পর পর অলিম্পিক গেমসের আসর অনুষ্ঠিত হয়। খ্রীষ্টপূর্ব অষ্টম শতাব্দিতে প্রাচীন গ্রীসের অলিম্পিয়া থেকে শুরু হওয়া প্রাচীন অলিম্পিক গেমস থেকেই মূলত আধুনিক অলিম্পিক গেমসের ধারণা জন্মে। ১৮৯৪ সালে ব্যারন পিয়ের দ্য কুবেরত্যাঁ সর্বপ্রথম আন্তর্জাতিক অলিম্পিক কমিটি (আইওসি) গঠন করেন। এই আইওসি-ই অলিম্পিক গেমস সংক্রান্ত সকল কার্যকলাপ নিয়ন্ত্রণ করে থাকে।
আন্তর্জাতিক গণিত অলিম্পিয়াডসমূহের তালিকা
১৯৫৯ সালে প্রথমবারের মত আন্তর্জাতিক গণিত অলিম্পিয়াড (আইএমও) অনুষ্ঠিত হয় রোমানিয়ায়। আন্তর্জাতিক বিজ্ঞান অলিম্পিয়াডসমূহের মধ্যে প্রাচীনতম-আন্তর্জাতিক গণিত অলিম্পিয়াড সেই হতে প্রতিবছর নিয়মিতভাবে অনুষ্ঠিত হয়। শুধুমাত্র ১৯৮০ সালে মঙ্গোলিয়ার অভ্যন্তরীণ গণ্ডগোলের কারণে গণিত অলিম্পিয়াড অনুষ্ঠিত হয়নি। কারণ, প্রথমদিকে এই প্রতিযোগিতাটি পূর্ব ব্লকের (সোভিয়েত প্রভাব বলয়) অন্তর্গত এবং ওয়ারশ চুক্তিতে অন্তর্ভুক্ত পূর্ব ইউরোপীয় দেশসমূহ নিয়ে চালু করা হয়েছিল, তাই পূর্ব ইউরোপের দেশসমূহই প্রথমদিকের আইএমওগুলোর আয়োজন করে। পরবর্তীতে ধীরে ধীরে অন্যান্য দেশও এর আয়োজন করা শুরু করে। প্রথমদিকের কিছু অলিম্পিয়াডের আয়োজন সম্পর্কিত তথ্য - যেমন কবে ও কোন শহরে তা অনুষ্ঠিত হয়েছিল, তা নিয়ে বিভ্রান্তি আছে।